14. Vedtagelse af lokalplan nr. 426 [adresse] i Hadsten og tillæg nr. 12 til Kommuneplan 
2021-32 (Åben)
Tidl. politisk behandling BY, 25.04.23, pkt. 13
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til ”Forslag til lokalplan nr. 426 [adresse] i 
Hadsten og tillæg nr. 12 til Kommuneplan 2021-32”, som har været fremlagt i offentlig 
høring.
Lokalplanforslaget er udarbejdet med henblik på at skabe overensstemmelse med de rammeudlæg der er 
foretaget i Kommuneplan 2021- 32. Dette betyder, at den sydligste del af lokalplanområdet ændrer 
anvendelse fra erhvervsformål til offentlige formål. Den nordlige del af området, som allerede er 
byggemodnet, fastholdes som erhvervsområde med mulighed for etablering af butikker til særligt 
pladskrævende varegrupper. 
Herudover skabes med lokalplanen mulighed for, at der i området kan etableres bebyggelser og faciliteter 
til brug for fritidsformål. Dette udspringer af en konkret henvendelse fra en padeloperatør, der ønsker at 
etablere et padelcenter i området.
I forslaget til kommuneplantillæg udvides anvendelsesbestemmelserne for rammeområde 1.ER.12 til at 
muliggøre fritidsformål ud over den hidtidige hovedanvendelse til erhvervsområde. Herudover foreslås en 
mindre ændring af afgrænsningen mellem rammeområderne 1.ER.12 og 1.OF.18.
Planforslagene har været fremlagt i offentlig høring i perioden fra 28. april til 23. juni 2023. Der er i perioden 
indkommet tre høringssvar, hvoraf et er et fælles høringssvar fra ejere og beboere på adresserne [adresse] 
1, 3, 7, 9,11 og 13 samt Flegebakken 6.
Høringssvarene er beskrevet i vedhæftede bilag sammen med Teknik og Miljøs kommentarer og indstilling. 
Den fulde ordlyd af høringssvarene er også vedhæftet.
VURDERING
Der er kommet høringssvar fra Stiftet og Den kongelige bygningsinspektør, som med begrundelse i 
kirkebyggelinjen ønsker at Stiftet inddrages i forbindelse med lokalplanlægning syd for lokalplanområdet. 
Det fælles høringssvar fra naboer og nærtboende på syv adresser omhandler i hovedtræk:

Støjgener fra idrætsudøvelse

Støjgener fra musik

Gener fra lys

Klageadgang ved gener

Positiv indstilling over for indendørs idrætsfacilitet.
[adresse]: EMN-2023-02165
Dok-ID: 3592600
Sagsbehandler: stds
Byråd
31. oktober 2023  19:00
På baggrund af høringsvarene foreslår Teknik og Miljø, at der i lokalplanen indskrives præciseringer 
således: 

at § 3.2 med krav om at der ikke må etableres idrætsfaciliteter, der påfører området væsentlige støj- 
eller andre gener, udbredes til at vedrøre både lokalplanområdet og tilstødende områder, 

at begreber i § 8.10 vedrørende belysning samstemmes med Byggeloven, og 

at § 10.4 om at undgå unødvendige støjgener udvides til også at omfatte indretning af området. 
Teknik og Miljø foreslår derudover, at omtalen af delområde II fjernes fra § 7.2, så det ikke fremstår som 
om delområde II kan byggemodnes eller bebygges, at note til § 9.4 tilrettes for at noten afspejler 
igangværende projekt, samt at § 5.11 vedrørende trafikanlæg flyttes op i det afsnit, der gælder hele 
lokalplanområdet, så bestemmelsen gælder både delområde I og III, som det var tilsigtet.
”Vurdering af høringssvar” er vedlagt som bilag.
ØKONOMI
Udbygningen af den ubebyggede del af området realiseres som en kommunal udstykning. 
Opstår der behov for forlængelse af fordelingsvejen [adresse], vil der være udgifter forbundet med dette. 
Det er forud for igangsætning af lokalplanlægningen for området besluttet, at fordelingsvejen [adresse] 
klassificeres som offentlig vej. I forbindelse med frigivelse af anlægsbevilling til etablering af vejanlægget 
er der ligeledes afsat midler til den efterfølgende kommunale drift og vedligehold.
Lokalplanen er beliggende i byzone og skal forblive som sådan.
INDDRAGELSE
Planforslagene har i overensstemmelse med planloven været fremlagt i offentlig høring i otte uger i 
perioden fra 28. april til 23. juni 2023.
INDSTILLING
Direktøren for Teknik og Miljø indstiller til Byrådet:
1.
At Lokalplan nr. 426 [adresse] i Hadsten og Tillæg nr. 12 til Kommuneplan 2021-32 vedtages med 
de foreslåede ændringer.
BESLUTNING
Plan- og Landdistriktsudvalget, 5. oktober 2023:
Fraværende: Malene Frederiksen
Indstilles godkendt. 
Økonomiudvalget, 24. oktober 2023:
Fraværende: Ingen
Indstilles godkendt.
Byrådet, 31. oktober 2023:
Fraværende: Øyvind Jakobsen
Godkendt.
Bilag

Forslag til lokalplan nr. 426 for [adresse] i Hadsten (3599830)

Forslag til tillæg nr. 12 til Kommuneplan 2021-32 (3599828)

Indkomne høringssvar (3600012)

Vurdering af høringssvar (3592592)
